**PS OEBS**

**Beograd, 6-10.jul 2011.godine**

**Saopštenje za javnost**

**Parlamentarna skupština OEBS-a odobrila mere za borbu protiv transnacionalnog kriminala**

Berograd, 9. jul 2011.— Parlsmentarci iz više od pedeset zemalja danas su odobrili mere koje imaju za cilj jačanje koordinacije između zakonodavnih tela u internacionalnoj borbi protiv organizovanog kriminala.

Potpredsednik Parlamentarne skupštine OEBS-a, Rikardo Miljori (Italija) je uveo ovu meru pošto je Italija poslednjih godina bila domaćin sastanaka Ujedinjenih Nacija i Parlamentarne skupštine OEBS-a na ovu temu.
Članovi su odobrili Rezoluciju posle debate na plenarnoj sednici u subotu, na zasedanju Parlamentarne skupštine OEBS-a u Beogradu, koje se završava u nedelju.

“Kao i mnogi drugi aktuelni izazovi, krugovi organizovanog kriminala su sada internacionalne bande koje ne poštuju naše zakone, a kamoli nacionalne granice. Da bismo se što efikasnije borili protiv transnacionalnih kriminalnih bandi, parlamenti treba da sarađauju kada se izrađuju nacrti nacionalnog zakonodavstva na ovu temu, izjavio je potpredsednik Miljori.

Ova mera zahteva da parlamenti ojačaju zakonodavstvo koje se bori protiv organizovanog kriminala i koje zahteva harmonizaciju domaćih zakona. Ova mera se takođe odnosi na potrebu za saradnjom između OEBS-ove baze u Beču i kancelarije Ujedinjenih nacija za drogu i kriminal.

Odbor za politička pitanja i bezbednost je u petak usvojio posebnu rezoluciju na temu nacionalnih manjina koju je podneo Miljori, izrazivši nadu da će parlamenti proučiti da li je njihovo zakonodavstvo kompatibilno sa principima Bolzano preporuka iz 2008, koje uključuju poštovanje prava manjina i izbegavanje masovnog prenošenja državljanstva manjinama koje žive u inostranstvu.

Obe rezolucije biće uključene u Beogradsku deklaraciju, a članovi će glasati u nedelju na plenarnom zasedanju. Beogradska deklaracija izražava zajedničku volju Parlamentarne skupštine i pomaže oblikovanju OEBS-ove nacionalne politike.

Parlamentarna skupština OEBS-a broji 320 parlamentaraca iz 55 zemalja Evrope, Centralne Azije i Severne Amerike. Skupština obezbeđuje forum za parlamentarnu diplomatiju, nadgleda izbore, osnažuje internacionalnu saradnju da bi podržala privrženost u sferama politike, bezbednosti, ekonomije, životne sredine i ljudskih prava.

**Kontakt za medije:**

Nil Sajmon (Neil Simon), Odeljenje za komunikacije, neil@oscepa.dk, +45 60 10 83 80